
НАЦИОНАЛЕН ПЛАН ЗА ВЪЗСТАНОВЯВАНЕ И УСТОЙЧИВОСТ
ПРОЦЕДУРА BG-RRP-1.015 „ИЗГРАЖДАНЕ НА УЧИЛИЩНА STEM СРЕДА”, ОПЕРАТИВНА ПРОГРАМА 2021BG-RRP - НАЦИОНАЛЕН ПЛАН ЗА ВЪЗСТАНОВЯВАНЕ И УСТОЙЧИВОСТ

	ПРОЦЕДУРА BG-RRP-1.015 „ИЗГРАЖДАНЕ НА УЧИЛИЩНА STEM СРЕДА” има за цел да повиши интереса на учениците и техните постижения в областта на науките и технологиите, като подкрепи създаването на училищни центрове с фокус върху STEM. Те ще предоставят всички необходими условия за провеждането на съвременно и качествено STEM обучение в училище. 
	В основно училище "Георги Стойков Раковски", с. Оризаре се изгради  STEM център  с направление „Математика и информатика“. Целта е да се подобри качеството на образованието в училището, да се разшири мирогледа на учениците за съвременна наука и да ги накара да влязат в ролята на изследователи, да открият връзката между теорията и практиката. Това се постигна с изпълнението на следните дейности:
• СМР (Строително-монтажни работи) –обновяване на физическата среда;
• Доставени нови и удобни модулни мебели;
• Закупена модерна техника и оборудване, насочени към STEM обучението.
	STEM Центърът   съчетава комплекс от зони, насочени към проектно-базирано обучение и учене чрез преживяване. Специално разработените архитектурни решения комбинират съвременен дизайн, иновативен интериор, изработен с разнообразни материали, цветове и гъвкави пространства, мотивиращи към експериментални изследвания и подпомагащи различните режими на учене. Всички архитектурни и интериорни решения са изпълнени с фокус върху подходящите материали и дизайн за отделните зони и пространствата, по иновативен начин и осигуряващи творческа и креативна среда за работа.
	По проекта се обособиха три отделни зони:
1. Зона „Изследователска лаборатория“, 
2. Зона „Класна стая за креативни дигитални създатели“;
3. Зона „Център за технологии в креативните индустрии“.
	Новоизграденият STEM център е разположен на място, свързано с останалите учебни и социални пространства в училището, за да се гарантира неговата пълноценна интеграция в живота на училищната общност. По проекта се преустрои един кабинет от 44 кв. м.,  намиращ се на първи етаж в училището, в STEM център, разделен на зони. Прилежащите части от коридора с площ от 30 кв. м. също са оформени като част от центъра, който е важен елемент от физическата среда на Центъра, тъй като това  е зона за социализация и екипно планиране, която осигуряват възможност за допълнително взаимодействие не само между учениците, но и между преподавателите в Центъра.
	Определени са следните учебни предмети, към които е насочена дейността на STEM центъра в училището: Математика, Информационни технологии, Компютърно моделиране, Човекът и природата. Определените предмети са избрани на база значимостта им в учебния процес и съчетаването им на наука, технология, инженерство. 
	По проекта също така са изградени и 3 бр. високотехнологични оборудвани и свързани класни стаи (ВОСКС), като са закупени и монтирани 3 броя интерактивен дисплеи с  вграден компютърен модул и вградена точка за достъп и интегрирани в дисплея широкоъгълна камера и микрофон, заедно с 3 броя преносим компютър за учителите. По този начин фронталното обучение е обезпечено чрез технология, позволяваща мултимедийно и интерактивно представяне на учебния материал. 
	С изпълнението на проекта знанията на учениците, получени по време на учебните часове извън STEM среда  се систематизират, задълбочат и усъвършенстват чрез разнообразни учебно-познавателни задачи, стимулиращи познавателна активност на различни равнища – знание, разбиране, приложение, анализ, синтез и оценка. Ще се създаде метод за решаване на задачи и казуси, чрез който ще се обогати житейския опит и ще се развие логическото мислене у учениците.

